Σπίτι είναι...

***Σπίτι είνα...*** είναι ελληνική οικογενειακή κωμική τηλεοπτική σειρά, παραγωγής 2019-2020, που δημιουργήθηκε από τη Δήμητρα Τσόλκα, τη Ζωή Κοϊβάρη και τον Νίκο Μήτσα και προβλήθηκε από τον τηλεοπτικό σταθμό Alpha TV και Alpha Κύπρου από τις 30 Σεπτεμβρίου του 2019 μέχρι τις 13 Μαρτίου του 2020. Τη σκηνοθεσία της σειράς ανέλαβε ο Ανδρέας Μορφονιός.

Η σειρά παρουσιάζει τη ζωή ενός πυροσβέστη, όταν μετά από δύο γάμους και τρία παιδιά, αποφασίζει να συγκατοικήσει με τη νέα του σχέση η όποια θέλει να έχει τη ζωή και το σπίτι της πάντα υπό έλεγχο. Το *Σπίτι είναι* προβλήθηκε για πρώτη φορά στις 30 Σεπτεμβρίου του 2019 αντικαθιστώντας τη σειρά *[[Το σόι σου]]*, στο prime time πρόγραμμα του σταθμού μετά από πέντε επιτυχημένες σεζόν. Επεισόδια της σειράς έχουν γράψει ξεχωριστά κάθε ένας από τους δημιουργούς του, και το θέμα του κάθε επεισοδίου ολοκληρώνεται με το τέλος του, ενώ το καστ της σειράς και ο σκηνοθέτης παραμένουν οι ίδιοι σε κάθε επεισόδιο. Η προβολή της σειράς γινόταν δύο φορές την εβδομάδα στη ζώνη 21:00-21:50, με τη σειρά να προβάλλεται αρχικά κάθε Δευτέρα και Τρίτη. Στη συνέχεια τα χαμηλά ποσοστά τηλεθέασης οδήγησαν τους ιθύνοντες να αλλάξουν τις ημέρες προβολής σε Πέμπτη και Παρασκευή. Το 38ο επεισόδιο της σειράς προβλήθηκε στις 13 Μαρτίου του 2020 ενώ μετά το τέλος του προβλήθηκε το τρέιλερ του επόμενου. Η πανδημία του COVID-19 οδήγησε τους ιθύνοντες του τηλεοπτικού σταθμού Alpha TV να διακόψουν προσωρινά όλο το πρόγραμμα του σταθμού για δύο μήνες. Στα μέσα Μαΐου του 2020 οι συντελεστές της σειράς επέστρεψαν για να ολοκληρώσουν τα γυρίσματα των τελευταίων επεισοδίων της σειράς, στα οποία είναι άγνωστη η ημερομηνία προβολής τους. Τα τελευταία επεισόδια της σειράς προβλήθηκαν από την συχνότητα του Alpha Κύπρου κατά διάρκεια της καλοκαιρινής επανάληψης της σειράς τον Αύγουστο του 2021. 

Το τραγούδι των τίτλων της σειράς έγραψε ο Γιώργος Παπαγεωργίου ενώ την ερμηνεία του ανέλαβαν οι Polkar.

## Υπόθεση
Η Ράνια Αναγνώστου (Εβελίνα Παπούλια) είναι μία γυναίκα καριέρας έχοντας αφιερώσει τη ζωή της στη δουλειά της. Η ίδια πέρα από ανεξάρτητη, δυναμική και ελεύθερη στο κομμάτι της δουλειά της είναι ιδιαίτερα τακτική σε ότι αφορά την εικόνα του σπιτιού της. Ο Σωτήρης Πιτσούλης (Αλέξανδρος Λογοθέτης) είναι πυροσβέστης, πατέρας τριών παιδιών και παντρεμένος δύο φορές ενώ τους τελευταίους μήνες είναι σε σχέση τη Ράνια. Όταν το σπίτι του πιάσει φωτιά, η Ράνια θα του προτείνει να συγκατοικήσουν. Όμως δεν γνωρίζει πως η καθημερινότητα του Σωτήρη είναι συνδυασμένη με τον 28χρονο γιο του Λευτέρη (Γιάννης Χατζηγεωργίου), τον έφηβο γιο του Αλκίνοο (Ιάσονας Καστόρης), τη 10χρόνη κόρη του Αρσινόη (Αγάπη Πετροπουλέα), τον μαμάκια κολλητό του Ανέστη (Γιώργος Παπαγεωργίου), τον αδερφό του Βασίλη (Γιώργος Παπανδρέου), την πρώτη του σύζυγο και μητέρα του Λευτέρη, Ελένη (Θωμαΐς Ανδρούτσου), την πρώην πεθερά του Ζωίτσα (Μαρία Αλιφέρη) και τη δεύτερη σύζυγο του, Αθηνά (Μπέττυ Μαγγίρα) που προσπαθεί να χαλάσει τη σχέση του Σωτήρη και της Ράνιας. Η Ράνια θα προσπαθήσει να προσαρμοστεί στο περιβάλλον του αγαπημένου της, πολλές φορές κάνοντας πίσω στα δικά της θέλω.

## Επισκόπηση σειράς

## Διανομή

### Έκτακτες συμμετοχές
* Αντώνης Φραγκάκης ως Νικήτας Μουρελάτος (13 επεισόδια)
* Υπατία Κλαδούχα ως Σούλα (φωνή) (12 επεισόδια)
* Μαρία Χριστίνα Γκιζέλη ως Μαίρη (3 επεισόδια)
* Μιχάλης Αλικάκος ως Σπύρος Παπαναστασίου (3 επεισόδια)
* Κωνσταντίνος Ζαμπάρας ως Τάκης (2 επεισόδια)
* Νατάσα Τσακαρισιάνου ως Πελαγία Πιτσούλη (2 επεισόδια)
* Ελένη Κρίτα ως Γεωργία Μαρασλή (2 επεισόδια)
* Μάνος Γερωνυμάκης ως ανθυποπύραρχος (1 επεισόδιο)
* Αλκιβιάδης Κωνσταντόπουλος ως πρόεδρος (1 επεισόδιο)
* Πόπη Χριστοδούλου ως Γεωργία (1 επεισόδιο)
* Γιάννης Σύριος ως άνδρας συνοδός (1 επεισόδιο)
* Κώστας Νικούλι ως μπάρμαν (1 επεισόδιο)
* Ελίνα Μάλαμα ως κοπέλα Ανέστη (1 επεισόδιο)
* Τόνυ Δημητρίου ως Γιώργης (1 επεισόδιο)
* Ισμήνη Παναγιωτάκη ως Σιβύλα Καρνέζη (1 επεισόδιο)
* Αντωνία Παγκάλου ως Αντωνία (1 επεισόδιο)

## Παραπομπές


Κατηγορία:Τηλεοπτικές σειρές Alpha
Κατηγορία:Ελληνικές κωμικές τηλεοπτικές σειρές